เคยได้ยินคำแนะนำให้ตอกกระดูกฐานจมูกไหมครับ
แล้วคุณรู้หรือเปล่าว่ามันคืออะไร
คุณคิดว่าทำแล้วจะแก้ปัญหาให้คุณได้หรือไม่
ควรทำดีหรือไม่
ถ้าไม่ตอกกระดูกทำแค่ตะไบได้หรือไม่ ในคลิปนี้มีคำตอบครับ
สวัสดีครับ หมอโฮป
นพ.อธิคม ถนัดพจนามาตย์ ศัลยแพทย์ตกแต่ง
กับ Channel Doctor Hope Plastic Surgery
กับความรู้และความจริงในเรื่องศัลยกรรมตกแต่งครับ
วันนี้ผมจะมาเผยความลับของการตอกกระดูกฐานจมูกครับ
นี่คือแบบจำลองจมูกครับ
โครงสร้างภายในของจมูกจะประกอบไปด้วย
กระดูกอ่อนบริเวณกลางจมูก
ซึ่งก็คือส่วนสีชมพูและปลายจมูกซึ่งก็คือส่วนสีน้ำเงินครับ
กับส่วนที่เป็นกระดูกด้านบน
ลองคลำจมูกตัวเองดูก็จะพบว่ามันแข็งกว่าด้านล่างใช่ไหมครับ
เรามาดูแบบจำลองกะโหลกศีรษะกันครับ
กระดูกที่มีผลต่อรูปร่างของจมูก
ก็จะมีส่วนสีขาวซึ่งเรียกว่า nasal bone
และส่วนสีม่วงซึ่งเรียกว่า maxillary bone ครับ
กระดูก 2 ชิ้นนี้เชื่อมต่อกัน
และเป็นตัวกำหนดรูปร่างของสันจมูกครับ
คนที่สันจมูกเอียงหรือชอบเรียกกันว่าฐานเอียง
ก็เป็นผลมาจากกระดูกตรงนี้ทั้ง 2 ข้างไม่เท่ากันครับ
เมื่อมองดูแนวนี้จะเห็นว่ากระดูกนี้ไม่ได้หนามากเลยนะครับ
ดังนั้นคนที่ฐานเอียงมากแล้วจะแก้ด้วยการตะไบ
ไม่มีทางเป็นไปได้เลยครับ
การตอกกระดูกฐานจมูกคืออะไร
แล้วมีผลอย่างไรต่อรูปร่างจมูก
มาดูแบบจำลองนี้ดีกว่าครับ
แบบจำลองกะโหลกนี้ถอดแบบมาจากคนจริงๆครับ
ด้วยการทำ CT scan หรือ x-ray คอมพิวเตอร์
ที่คนทั่วไปชอบเรียกกัน
แล้วใช้เทคโนโลยี 3D printing ทำออกมาครับ
ซึ่งสัดส่วนทุกอย่างเหมือนในคนจริงทุกประการครับ
ผมจะใช้ในการวางแผนและจำลองการผ่าตัดในคนไข้
ที่ต้องมีปรับโครงสร้างของกระดูกจมูกที่มาก
และใช้ในคนไข้ที่จะทำผ่าตัด ยุบโหนกแก้ม ตัดกรามทุกรายครับ
การตอกกระดูกฐานจมูกมีเป้าหมายในการปรับรูปร่างของจมูก
บริเวณที่เป็นกระดูกซึ่งก็คือสันจมูกครับ
การปรับรูปร่างก็มีทั้ง ปรับสันจมูกที่เบี้ยวให้ตรง
แก้สันจมูกที่กว้างให้แคบลง
แก้สันจมูกที่แคบเกินไปให้กว้างขึ้น
จะเห็นได้ว่าการตอกกระดูกฐานจมูกมีประโยชน์หลายอย่างครับ
ปัญหาที่พบบ่อยในคนเอเชียเราก็คือ
สันจมูกต่ำและฐานกว้างครับ
ซึ่งการเสริมอย่างเดียวอาจจะไม่ได้รูปร่างที่สวยตามต้องการ
การตอกกระดูกฐานจมูกเพื่อให้สันจมูกแคบลง
จึงเป็นสิ่งที่ทำกันบ่อยที่สุดครับ
แล้วมันทำกันยังไง ผมจะวาดแนวการตอกให้ดูก่อนนะครับ
แนวการตอกจะแบ่งเป็น 2 แนว คือด้านนอกและด้านในครับ
แนวตอกด้านนอกก็คือแนวนี้
ส่วนด้านในก็คือแนวนี้ครับ
ผมจะตอกให้ดูนะครับว่าจะเป็นอย่างไร
จะเริ่มจากด้านนอกก่อนนะครับ
ซึ่งจุดที่ต้องระวังก็คือส่วนนี้ในโพรงจมูก
เรียกว่า inferior turbinate ครับ
ถ้าตอกไม่ดีจะทำให้ส่วนนี้ขยับและจะให้ใจลำบากตามมาครับ
จึงต้องระวังครับ
ผมจะตอกด้านนอกตามแนวนี้นะครับ
เรียบร้อยครับ จะเห็นได้ว่ากระดูกจะขาดออกจากกัน
แต่เมื่อลองขยับดูจะยังขยับไม่ได้นะครับ
ผมจะตอกด้านในตามแนวนี้
มาเชื่อมกับรอยตอกด้านนอกตรงจุดนี้นะครับ
เรียบร้อยครับจะเห็นได้ว่ากระดูกฐานจมูกขยับได้แล้ว
เมื่อบีบเข้ามาฐานจมูกจะแคบลงครับ
เมื่อทำทั้ง 2 ข้างก็จะเสร็จสมบูรณ์ครับ
จะเห็นได้ว่าการตอกกระดูกฐานจมูกเพื่อให้สันจมูกแคบลง
จะมี 2 แนว ซึ่งการตอกแนวด้านในถ้าไม่ได้เปิดแผลแบบ open
จะทำได้ลำบากเพราะมองไม่เห็นครับ
และถ้าทำด้วยการเปิดแผลแบบ close
มีโอกาสทำให้เยื่อบุจมูกฉีกขาดและเกิดการติดเชื้อตามมา
ในคนที่เสริมซิลิโคนร่วมด้วยได้ครับ
และนี่ก็คือการตอกกระดูกฐานจมูกที่ใครๆพูดกันครับ
ซึ่งทำให้สามารถแก้ไขปัญหาหลายๆอย่างของสันจมูกได้ครับ
แต่การตอกก็ต้องทำให้ถูกวิธีนะครับ
มีหลายๆคนใช้วิธีตอกแค่แนวด้านนอกซึ่งก็เห็นกันแล้วนะครับ
ว่าไม่มีประโยชน์อะไร
ส่วนการตอกแนวด้านในถ้าไม่เปิดแผลแบบ open
ก็มีโอกาสเกิดเยื่อบุจมูกทะลุได้ครับ
ถ้าคิดจะทำก็เลือกให้ดีนะครับ
เลือกวิธีที่ได้ผลและปลอดภัยด้วยครับ
ใครที่กำลังศึกษาข้อมูลเรื่องการทำศัลยกรรม
ไม่ว่าจะเป็น เสริมจมูก ทำตาสองชั้น
ยกคิ้ว ดึงหน้า ยุบโหนกแก้ม ตัดกราม
อย่าลืมกด Subscribe กด like และสั่นกระดิ่งเอาไว้ นะครับ
จะได้ไม่พลาดคลิปความรู้ดีๆ จากหมอโฮปครับ
หรือ ถ้ามีคำถามอะไรเกี่ยวกับการทำศัลยกรรม
ไม่ว่าจะเป็นการเตรียมตัว การพักฟื้น
หรือเคยทำมาแล้วมีปัญหา เขียนคุยกันด้านล่างใน Comment
หรือเข้าไปคุยกันใน Page Dr.Hope Plastic Surgery ได้นะครับ
สุดท้ายนี้ผมเชื่อว่าใครที่ได้ดูคลิปนี้
จะเข้าใจเรื่องการตอกกระดูกฐานจมูกที่ถูกต้องกันนะครับ
วันนี้ขอลาไปก่อนครับ สวัสดีครับ
